এক্সপ্রেস ডেস্ক ॥ স্বাস্থ্যমন্ত্রী মোহাম্মদ নাসিম বলেছেন, রাজশাহী মেডিকেল কলেজ হাসপাতালে ইন্টার্নি চিকিৎসকদের হাতে সাংবাদিকদের আহত হওয়ার ঘটনায় আন্তরিকভাবে অত্যন্ত দুঃখ প্রকাশ করছি। এসব ঘটনায় যারা জড়িত তাদের উপযুক্ত শাস্তি দেওয়া হবে। আমি মন্ত্রী হিসেবে বলছি, ভবিষ্যতে এরকম ঘটনা আর ঘটবে না। কেউ আর দুঃখ পাবে না, কষ্ট পাবে না। সে চিকিৎসক হোক, সাংবাদিক হোক কিংবা একজন সাধারণ নাগরিকই হোক। রাজশাহী, মিটফোর্ড ও বারডেম হাসপতালের ঘটনায় পৃথক তিনটি তদন্ত কমিটি গঠন করা হয়েছে। এসব কমিটিতে সাংবাদিক ও বিএমএ-এর প্রতিনিধিরা থাকবেন। এ কমিটি আগামী সাত কর্মদিবসের মধ্যে তাদের রিপোর্ট জমা দেবে। ওই রিপোর্টের ভিত্তিতে দোষীদের শাস্তি দেওয়া হবে। গতকাল বিকালে সচিবালয়ে স্বাস্থ্য মন্ত্রণালয়ের সভাকক্ষে সাংবাদিক ও চিকিৎসক নেতাদের সঙ্গে বৈঠক শেষে ...